**Sa ne doara visele...**

*Mitan Gabriel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să ne doară visele de prea mult neatins

De prea multe ce trebuiau trăite și nu le-am trăit...

Să ne doară visele e aproape tot ce mai pot spune

Deoarece atunci când eram mici

Ni s-a spus că vom ajunge adulți și vom zbura;

Ajunși adulți abia ne-am târât.

Să ne doară visele pentru aceasta…

Of… cât de dureroasă este durerea de vise.

Când visai să zbori și abia te-ai târât.

Mă dor visele de moarte

Nu mă pot opri din visat

Viața mă doare. Tot mai trăiesc…

Încep să înțeleg cum toate au necesitate și importanță...

Până și durerea este importantă...

Iar uneori durerea unui vis

Este chinul nașterii

Celui mai frumos paradis…

Uneori chiar avem nevoie de durere…

Am realizat asta când durerea mi-a dat aripi.